വൈറ്റില മേൽപ്പാലം

എറണാകുളം ജില്ലയിലൂടെ കടന്ന്പോകുന്ന എൻഎച്ച് 66 ന്റെ ഭാഗമായി നിർമ്മിച്ച ഒരു മേൽപ്പാലമാണ് വൈറ്റില മേൽപ്പാലം. സംസ്ഥാനത്തെ ഏറ്റവും തിരക്കേറിയ ജംഗ്ഷനുകളിലൊന്നായ വൈറ്റില ജംഗ്ഷന് മുകളിലൂടെയാണ് ഈ ആറ് വരി മേൽപ്പാലം കടന്നുപോകുന്നത്.
ലഘുചിത്രം|കേരളത്തിലെ ഏറ്റവും തിരക്കേറിയ ജംഗ്ഷനുകളിലൊന്നാണ് വൈറ്റില
2017 ഡിസംബർ 11ന് മുഖ്യമന്ത്രി പിണറായി വിജയൻ വൈറ്റില മേൽപ്പാലത്തിന്റെ നിർമ്മാണം ഉദ്ഘാടനം ചെയ്തു. 9 കോടി രൂപ ചെലവിൽ നിർമ്മാണം പൂർത്തിയാക്കിയ ഇത് 2021 ജനുവരിയിൽ പൊതുജനങ്ങൾക്കായി തുറന്നു കൊടുത്തു. സംസ്ഥാന പൊതുമരാമത്ത് വകുപ്പും നാഷണൽ ഹൈവേ അതോറിറ്റി ഓഫ് ഇന്ത്യ മേൽനോട്ടം വഹിച്ച് തിരുവനന്തപുരം ആസ്ഥാനമായുള്ള ശ്രീധന്യാ കൺസ്ട്രക്ഷനാണ് ഇത് നിർമ്മിച്ചത്. ആറ് വരി മേൽപ്പാലത്തിന്റെ മൊത്തം നീളം 717 മീറ്ററും എട്ട് മീറ്റർ ഉയരവുമുണ്ട്. വൈറ്റില ജംഗ്ഷന്റെ വശത്ത് 40 മീറ്റർ നീളമുള്ള രണ്ട് സ്പാനുകൾ സ്ഥാപിച്ചിട്ടുണ്ട്. ഫ്ളൈ ഓവറിന്റെ മധ്യത്തിൽ 16 മീറ്റർ ഉയരത്തിലാണ് കൊച്ചി മെട്രോ റെയിൽ തൂൺ സ്ഥാപിച്ചിരിക്കുന്നത്. ആലപ്പുഴ-തൃപ്പൂണിത്തുറ, കടവന്തുറ-തൃപ്പൂണിത്തുറ, ആലപ്പുഴ-വൈറ്റില എന്നിവിടങ്ങളിലേക്ക് പോകുന്ന വാഹനങ്ങൾ ട്രാഫിക് ലൈറ്റ് സംവിധാനം ഉപയോഗിച്ച് നിയന്ത്രിക്കാവുന്ന തരത്തിലാണ് മേൽപ്പാലത്തിന് താഴെയുള്ള പ്രദേശം നിർമ്മിച്ചിരിക്കുന്നത്.

 ഇതും കാണുക 

 കുണ്ടന്നൂർ മേൽപ്പാലം
 ഇടപ്പള്ളി മേൽപ്പാലം

 അവലംബങ്ങൾ 

വർഗ്ഗം:കേരളത്തിലെ ദേശീയപാതകൾ
വർഗ്ഗം:കൊച്ചിയിലെ ഗതാഗതം